Zatozte niregana, nekatu eta zamapetu guztiok, eta neuk emango dizuet atseden (freskoa)

Zatozte niregana, nekatu eta zamapetu guztiok, eta neuk emango dizuet atseden () Estoniako Tallinn hiriburuko San Karlos elizako absidean dagoen freskoa da, Johann Kölerrek 1879an sortua. Köhlerren lanik handiena da, eta Estoniako lehendabiziko margolan monumentala ere bai. 

 Historia 
San Karlos eliza 1870ean sagaratu zen, baina denbora gehiago behar izan zen aldarearen barne-apainketak eta margolanak amaitzeko. Italian zehar bidaiatzen ari zela, Otto Pius Hippius arkitektoak Jesusen hainbat irudi ikusi zituen mosaikoetan, inpresio sakona eragin ziotenak. Bera izan zen erretaula bat enkargatzea gomendatu zuena, mosaiko teknikan ez bazen, fresko teknikan behintzat. Antza denez, berak proposatu zuen Johann Köhlerrengana jotzea, azken honek interes handia erakutsi baitzuen elizaren eraikuntzan.

Zutaberik gabeko barnealdeak erretaula ikusgarriago eta dotoreago bat sortzeko aukera eman zuen, garai hartako elizetan ohikoa zen aldare independente baten ordez. Hippiusek erabaki hau kontuan hartzea lortu zuen eliza diseinatzerakoan.

Köhlerrek doan margotu zuen freskoa eta hamar egun behar izan zituen lana amaitzeko. Erretaula 1879ko uztailaren 23an amaitu zen (juliotar egutegiaren arabera), eta sagaratzea uztailaren 29an egin zen.

Tonu urdin eta gorriek nagusitzen dute freskoan. Ziurrenik, Köhlerrek Bertel Thorvaldsenek Kopenhageko Ama Birjinaren elizarako sortu zuen Kristoren estatuan inspiratu zen.

Köhlerren modeloa Hiiuko konderriko Willem Tamme izan zen, hil aurretik Tallinnera joan omen zena freskoa bere begiekin ikustera.

 Kulturan 
Jaan Krossen Kolmandad mäed eleberria freskoa sortzeko prozesuan oinarrituta dago, eta artistaren barne borroka deskribatzen du, Jesukristoren prototipo gisa aukeratua zen pertsona gaiztoa zela jakitean.

 Iruditegia 

 Erreferentziak 

 Kanpo estekak 

Kategoria:Muralak eta freskoak
Kategoria:1879ko margolanak
Kategoria:Estoniako artea
Kategoria:Jesukristo agertzen den margolanak